بؤری امیرلیگی یا بؤریلر آتابی‌لیگی ۱۱۰۴-نجی میلادی ایلدن ۱۱۵۴-نجی میلادی ایله‌جه اورتا دوغودا شام منطقه‌سینده حؤکم سورن تورک امیرلیک دیر. بؤری امیرلیگی‌نین ایلک امیری، توغ تکین، دمشقین سلجوقلی امیری، دوقاقین اؤلوموندن سونرا شهری ایداره ائتمگه باشلاییب، اؤز امیرلیگین قوردی. بؤری دوغو تورک یوردلاریندا قورد معنی‌سینده دیر. بو امیرلیک اؤز آدین ایکینجی امیری، تاج الملوک بؤری، آدین‌دان آلیب دیر.